परीक्षा देने से रोका तो करें शिकायत, होगी कार्रवाई
राजनांदगांव|जिले के सभी निजी स्कूल संचालकों को उनके स्कूलों में अध्ययनरत बच्चों को किसी भी स्थिति में परीक्षा से वंचित नहींं करने की हिदायत दी गई है। इसके लिए जिला शिक्षा अधिकारी बीएल कुर्रे ने सभी स्कूल संचालकों को पत्र जारी किया है। इसमें फीस नही जमा करने या कम उपस्थिति का हवाला देकर परीक्षा से वंचित नहीं करने कहा गया है। इसके अलावा शिक्षकों से भी विभाग ने ऐसी स्थिति में तत्काल शिकायत की बात कही है। स्कूल संचालकों को चेताया गया है कि अगर परीक्षा से वंचित करने जैसी शिकायत मिलती है,तो संस्था प्रमुख पर कार्रवाई की जाएगी।
hin_Deva hin_Deva